CELEX: C2006/036/38
Language: sk
Date: 2006-02-11 00:00:00
Title: Vec C-401/05: Návrh na začatie prejudiciálneho konania podaný rozsudkom Hoge Raad der Nederlanden z  11. novembra 2005 , ktorý súvisí s konaním: VDP Dental Laboratory N.V. proti Staatssecretaris van Financiën

11.2.2006   
            
            
               SK
            
            
               Úradný vestník Európskej únie
            
            
               C 36/19
            
         Návrh na začatie prejudiciálneho konania podaný rozsudkom Hoge Raad der Nederlanden z 11. novembra 2005, ktorý súvisí s konaním: VDP Dental Laboratory N.V. proti Staatssecretaris van Financiën
   (Vec C-401/05)
   (2006/C 36/38)
   Jazyk konania: holandčina
   Hoge Raad der Nederlanden podal rozsudkom z 11. novembra 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: VDP Dental Laboratory N.V. proti Staatssecretaris van Financiën a bol doručený kancelárii Súdneho dvora 16. novembra 2005.
   Hoge Raad der Nederlanden žiada Súdny dvor, aby rozhodol o nasledujúcich otázkach:
   
               1.
            
            
               Má sa článok 13 bod A ods. 1 šiestej smernice (1) vykladať tak, že pod pojem zubných protéz poskytovaných zubnými technikmi spadajú taktiež zubné protézy poskytované osobou podliehajúcou dani, pre ktorú výrobu týchto protéz zabezpečuje zubný technik?
            
         
               2.
            
            
               V prípade kladnej odpovede na túto otázku:
               Má sa článok 17 ods. 3 písm. a) šiestej smernice vykladať tak, že členský štát, ktorý vyššie uvedené plnenie oslobodil od dane z pridanej hodnoty, musí s týmto plnením spojiť právo na odpočet dane, ak je plnenie uskutočnené (najmä podľa článku 28b bodu B ods. 1 prvej zarážky šiestej smernice) v inom členskom štáte, ktorý ho podľa článku 28 ods. 3 písm. a) šiestej smernice a v spojení s prílohou E bodom 2 šiestej smernice z oslobodenia vylúčil?
            
         
      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, 1977, s. 1; Mim. vyd. 09/001, s. 23).